प्रशंसकों ने श्रीलंकाई टीम पर भड़ास निकाली  
पाकिस्तान के हाथों रोमांचक मैच में हार झेलनी वाली श्रीलंकाई टीम पर उनके प्रशंसकों ने जमकर भड़ास निकाली है।
पाकिस्तान के हाथों रोमांचक मैच में हार झेलनी वाली श्रीलंकाई टीम पर उनके प्रशंसकों ने जमकर भड़ास निकाली है। 'डेली मिरर' वेबसाइट पर एक पाठक अनिरूद्ध ने श्रीलंकाई टीम के बारे में लिखा, जब आप खेल के बजाय विज्ञापन पर ध्यान देते हैं और जब आप देश के बजाय खुद के लिए खेलते हैं तो नतीजा ऐसा ही आता है।  गौरतलब है कि श्रीलंका को शनिवार को विश्व कप ग्रुप ए मुकाबले में 11 रन से हार झेलनी पड़ी थी। मीडिया कार्यकारी निलांता राजेन्द्र ने हार के बारे में कहा, उन्होंने (श्रीलंकाई टीम) हमें नीचा दिखाया। हम इससे बेहतर प्रदर्शन कर सकते थे और मुझे लगता है कि कुछ खिलाड़ी एकजुट होकर नहीं खेले।